Ministru kabineta rīkojuma projekta

 **"Par Rēzeknes novada pašvaldības nekustamo īpašumu "Meža ceļš" un "Strūžānu kūdras fabrika" pārņemšanu valsts īpašumā"** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Rēzeknes novada pašvaldības nekustamo īpašumu "Meža ceļš" un "Strūžānu kūdras fabrika" pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Rēzeknes novada pašvaldības nekustamo īpašumu "Meža ceļš" Strūžānu pagastā un nekustamo īpašumu "Strūžānu kūdras fabrika" Gaigalavas pagastā, jo tie nav nepieciešami pašvaldības funkciju pildīšanai, nodot tos Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma "Meža ceļš" Strūžānu pagastā, Rēzeknes novadā (nekustamā īpašuma kadastra Nr. 7894 001 0027) sastāvā ietilpstošā zemes vienība ar kadastra apzīmējumu 7894 001 0008 3,22 ha platībā (turpmāk ‒ nekustamais īpašums "Meža ceļš") un nekustamā īpašuma "Strūžānu kūdras fabrika" Gaigalavas pagastā, Rēzeknes novadā (nekustamā īpašuma kadastra Nr. 7854 008 0141) sastāvā ietilpstošā zemes vienība ar kadastra apzīmējumu 7854 008 0189 1,62 ha platībā (turpmāk ‒ nekustamais īpašums "Strūžānu kūdras fabrika") pieder Rēzeknes novada pašvaldībai, un tie ir nepieciešami akciju sabiedrībai "Latvijas valsts meži" (turpmāk ‒ Sabiedrība), lai uz zemes vienībām izbūvēt inženierbūves – meža ceļus, kas funkcionāli kalpotu kā meža infrastruktūras objekti Sabiedrības mežsaimnieciskajos darbos iesaistītā transporta pārvietošanās nodrošināšanai. Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai. 2020. gada 4. jūnijā Rēzeknes novada dome pieņēma lēmumu "Par nekustamā īpašuma "Strūžānu kūdras fabrika" un nekustamā īpašuma "Meža ceļš" nodošanu bez atlīdzības Latvijas valstij Zemkopības ministrijas personā" (protokols Nr. 15., 5. §), ar kuru nolēma nodot bez atlīdzības Latvijas valstij Zemkopības ministrijas personā nekustamo īpašumu "Meža ceļš" un nekustamo īpašumu "Strūžānu kūdras fabrika" valsts funkciju (valsts meža apsaimniekošana un aizsardzība) īstenošanai un noteica aizliegumu Zemkopības ministrijai atsavināt un apgrūtināt nekustamos īpašumus ar lietu tiesībām, kā arī pienākumu bez atlīdzības šos īpašumus nodot Rēzeknes novada pašvaldībai, ja tie vairs netiek izmantoti Meža likumā noteiktās valstij piekrītošās un piederošās meža zemes apsaimniekošanai un aizsardzībai.Nekustamais īpašums "Meža ceļš" ierakstīts zemesgrāmatā Rēzeknes rajona tiesas Zemesgrāmatu nodaļas Strūžānu pagasta zemesgrāmatas nodalījumā Nr. 100000594213 uz Rēzeknes novada pašvaldības vārda. Nekustamais īpašums "Strūžānu kūdras fabrika" ierakstīts zemesgrāmatā Rēzeknes rajona tiesas Zemesgrāmatu nodaļas Gaigalavas pagasta zemesgrāmatas nodalījumā Nr. 100000594301 uz Rēzeknes novada pašvaldības vārda. Pēc Valsts zemes dienesta Nekustamā īpašuma valsts kadastra informācijas sistēmas (turpmāk – NĪVK IS) teksta datiem, nekustamajam īpašumam "Meža ceļš" un nekustamajam īpašumam "Strūžānu kūdras fabrika" nav reģistrēti apgrūtinājumi. NĪVK IS norādīts, ka nekustamā īpašuma "Meža ceļš" zemes vienības ar kadastra apzīmējumu 7894 001 0008 un nekustamā īpašuma "Strūžānu kūdras fabrika" zemes vienības ar kadastra apzīmējumu 7854 008 0189 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.Ar rīkojuma projektu paredzēts pārņemt bez atlīdzības valsts īpašumā un Zemkopības ministrijas valdījumā Rēzeknes novada pašvaldības nekustamos īpašumus "Meža ceļš" un "Strūžānu kūdras fabrika", ierakstīt tos zemesgrāmatā uz valsts vārda Zemkopības ministrijas personā un nodot to Sabiedrībai pārvaldīšanā, lai Sabiedrība par saviem līdzekļiem uzbūvētu inženierbūves ar piemērotu noturību un kvalitāti, nodrošinot piekļuvi valsts meža masīviem, zemes vienībām ar kadastra apzīmējumiem 7850 001 0093, 7894 001 0077 un 7894 001 0074.NĪVK IS Sabiedrība tiks reģistrēta kā izbūvēto inženierbūvju tiesiskā valdītāja. Ievērojot Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 29. punktu, lai NĪVK IS reģistrētu būvi (jaunbūvi) vai telpu grupu, ir jāiesniedz iesniegums, kam pievieno vienu no likumā “Par nekustamā īpašuma ierakstīšanu zemesgrāmatās” noteiktajiem dokumentiem, kurš apliecina būves vai telpu grupas tiesisku iegūšanu. Atbilstoši likuma “Par nekustamā īpašuma ierakstīšanu zemesgrāmatās” 17. panta 3. punktam noteiktā kārtībā apstiprināts akts par ēkas (būves) pieņemšanu ekspluatācijā ir viens no pamatojošiem dokumentiem, lai kadastra subjekts –Sabiedrība – ierosinātu NĪVK IS reģistrēt būvi.Starp Zemkopības ministriju un Sabiedrību 2017.gada 13. novembrī ir noslēgts Valsts nekustamā īpašuma pārvaldīšanas līgums, un saskaņā ar šī līguma 2.2.5.apakšpunktu Sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības uz pārvaldīšanā esošās zemes būvēt jaunas Sabiedrības būves uz laiku, kas nav ilgāks par 30 gadiem. Zemkopības ministrija Sabiedrības izbūvētās inženierbūves tiesiskajā valdījumā iegūs saskaņā ar minētā līguma noteikumiem, tāpēc ka, ievērojot Civillikuma normas, zemes gabala īpašnieks apbūves tiesīgā uzcelto nedzīvojamo ēku (inženierbūvi) iegūst īpašumā bez atlīdzības, jo tā kļūst par zemes gabala būtisku daļu.Rīkojuma projektam ir pievienoti nekustamo īpašumu īpašuma tiesības apliecinošie dokumenti un Rēzeknes novada domes lēmums, kas apliecina, ka rīkojuma projektā minētie nekustamie īpašumi nav nepieciešami Rēzeknes novada pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, Sabiedrība un Rēzeknes novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē tautsaimniecību kā valsts saimniecības nozari un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums neietekmē atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, Sabiedrība un Rēzeknes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K.Gerhards

 Punka 67027377

 rita.punka@zm.gov.lv